Hoe verklaar jy dit? · RSG - iono.fm
Wetenswaardighede oor die natuur en wetenskap
AFRIKAANS South Africa Science & Medicine
Hoe verklaar jy dit? Podcast — RSG
Wat is die gemiddelde aantal kleintjies wat 'n pofadder op een slag kry? Aan watter vereistes moet boorgatwater voldoen om dit veilig te maak vir menslike en tuingebruik? En hoe veilig is reënwater wat in tenks opgevang word, vir drinkdoeleindes?
Is dit moontlik om 'n insek van Emalahleni (Witbank) op grond van 'n skets te identfiseer? Waar kom die mens se se vermoë vandaan om op die maat van musiek te dans? En is dit akkuraat om 'n mens te beskryf as 'n 32 voet lange kanaal waardeur voedsel beweeg?
Hoe veilig is insekte-middels vir binneshuise peste en plae vir mense en hulle troeteldiere? Wat veroorsaak bol-weerlig? Is erdvlooie verwant aan vlooie? Wat is die verskil tussen termiete en miere? En hoe kan 'n mens van feëtjieringe op grasperke ontslae raak?
Hoekom het windturbines slegs drie vinne? Hoekom hoor 'n mens feitlik nooit van hartkanker nie? Hoe kry insekte dit reg om onderstebo te vlieg en teen 'n plafon te land?
Hoekom is daar 'n verskil tussen die lesing op 'n motor se snelheidsmeter en die lesing op die GPS? Watter bedreiging hou droogtes vir verkleurmannetjies in? Hoe raak 'n mens veilig ontslae van 'n swerm bye in 'n boorgat? En is heuning wat van giftige plante se nektar gemaak is, veilig vir die mens?
Bestaan daar enige bewys dat arende hulle kleintjies in die lug ondersteun wanneer hulle begin vlieg? Hoe werk 'n slimfoon se raaksensitiewe skerm? En hoe indentifiseer 'n mens geskikte areas vir die oprig van windturbines?
Hoe werk 'n teensuurmiddel wat self suur bevat? Is uile gebiedsgebonde? En is die uithaal van vrugteboorde werklik 'n waterbesparende strategie?
Wat is 'n Afrika-aartappel? Hoe lank bly insekte-middels giftig in die tuin? Deur watter stadiums van ewolusie het ons waterlewende voorouers ontwikkel tot by die vroegste menslike wesens? En hoe raak 'n mens van lastige blaaspootjies ontslae?
Wat kan 'n mens doen om 'n keweragtige insek, in die volksmond bekend as twee-tweetjies, in jou groentetuin te bekamp? Watter soort wurm dra haar eiers op haar rug saam? Hoe word radio-aktiewe datering op fossiele gedoen? En watter soort spinnekop spin 'n pragtige, koepelvormige web? Henk Geertsema en Jurie van den Heever beantwoord die vrae.
Hoekom moet 'n mens al minder water in 'n stoom-eierkoker gooi, hoe meer jy eiers daarin kook? Wat was die sogenaamde Carrington-gebeurtenis van 1859? En hoekom is die suiderligte tydens hierdie gebeurtenis in Australië waargeneem, maar nie in Suid-Afrika nie? Hoe is dit moontlik om met 'n selfoon 'n ligkol op 'n muur te kaats waarop die son reeds skyn? En wat veroorsaak dat 'n arend wat in die lug sirkel periodiek verskyn en verdwyn?
Was ons voorgeslagte eeue gelede kleurblind? Hoe werk die induksie-kookproses? Gebruik 'n gasverwarmer meer gas as jy meer elemente gelyktydig gebruik? En hoekom het die gebou wat onlangs in 'n hewige brand in Londen verwoes is, nie ineengestort soos die Twin Towers destyds in die VSA nie?
Is die feit dat die haainette aan die KwaZulu-Natalse kus onlangs tydens die sardientjie-loop verwyder moes word, nie 'n aanduiding dat die nette oorbodig is nie? Is daar 'n plaasvervanger vir naftaleen om vismotte mee te verdryf? Hoe kan 'n mens die koste van 'n boorgat vooraf bepaal? En kan 'n kat 'n skerpioen dood blaas?